**Årsrapport fra Sportsutvalget, sesongen 2022**

**Faste medlemmer:** William Juul (styret), Hakeem Teland/Bjørn Are Øritsland (daglig leder), Arne B. Sletsjøe (sportslig ansvarlig).

I tillegg har trenerne vært innkalt på flere møter.

**Møter:** Utvalget har i 2020 hatt 3 formelle møter, men mange uformelle møter.

**Oppgaver:** Sportsutvalgets oppgaver er

\*Budsjett for konkurranseaktiviteter, budsjett for utstyr, båter og treningsapparater

\*Sesongplaner, kriterier for å være med på stevner, egenandeler

\*Treningsgrupper, trenere, treningstider

\*Egne arrangementer

1. **Utøvere**. Denne sesongen har vi deltatt i 8 offisielle konkurranser:

|  |  |  |  |
| --- | --- | --- | --- |
| **Dato** | **Hva slags arrangement** | **Hvor** | **Antall påmeldte** |
| 7.-8. mai | NC1 | Tysvær | 13 |
| 28.-29. mai | NC2 | Bestumkilen | 20 |
| 18.-19. juni | NC3/UM K1 | Laksevåg | 16 |
| 24. juni | NM kortbane | Skien | 12 |
| 26. juni | NM/Nordisk maraton | Setskog | 6 |
| 20.-21. august | NC4 | Årungen | 20 |
| 10.-11. september | NC5/NM K1/UM lagbåt | Kristiansand | 19 |
| 17.-18. september | NC6/NM lagbåt | Årungen | 22 |

På NC-stevnene har vi ligget rundt 20 påmeldte. Dette er en viss nedgang fra de siste årene (pandemi-år unntatt), hvor tallet er vært mellom 25 og 30. Det kan se ut som denne trenden vedvarer, noe som betyr at vi har behov for en aktiv innsats for å rekruttere unge padlere til konkurranse-aktiviteter.

For øvrig har det vært stor aktivitet på klubben gjennom hele sesongen. Vi har også deltatt på flere mindre arrangementer, enten arrangert av oss selv eller lokale arrangementer i Oslo/Bærum.

2. **Trening**. Vi har hele året hatt fellestreninger på klubben, med hovedsakelig 3 treningsgrupper. Trenerkorpset har bestått av Even Sevaldsen (fram til sommeren 22), Ellen Nesbø, Joakim Jin Kurthi og Jarand Vangsnes. I tillegg har en del av de yngre padlerne fungert som hjelpetrenere.

Flere av klubbens seniorpadlere har vært med i NPFs forbundsgruppe under Octavian Ispas` ledelse. Andre av seniorpadlerne har dradd veksler på andre ressurspersoner i sitt treningsarbeid.

Vi jobbet lenge med å få på plass en trener for juniorgruppa, og det har nå løst seg med gjennom engasjementet av Lars Magne Ullvang.

3. **Økonomi**. Etter noen år med redusert aktivitet pga. pandemien var vi år oppe igjen i fullt konkurranseprogram. Det har likevel vært en relativ lite kostnadskrevende sesong, av to grunner: For det første hadde vi jevn over færre påmeldte på stevner. Nå er det ikke slik at det er en lineær sammenheng mellom deltagere og kostnader, men færre padlere betyr alltid færre kostnader. Det andre er at stevneprogrammet kun inneholdt 3 lange reiser, Tysvær, Laksevåg og Kristiansand. De andre konkurransene var enten på Årungen eller i tilsvarende dagsturavstand fra klubben. Det påfører klubben betydelig mindre kostnader.

4. **Utstyr**. Ved siden av vanlig vedlikehold av båter og utstyr har vi i 2022 fått en ny K2 (Nelo cete, ML). Båtparken er for tiden bra, så lenge utstyr ikke blir plukket ut. Med den sist innkjøpte båten har vi nå 15 K2er, hvorav 12 var helt intakte ved høstens dugnad. Samtidig har vi 4 K4er, stort sett med små mangler.

Følgebåten har også vært flittig i bruk denne sesongen. Det samme gjelder den store hengeren.

5. **Resultater**.

*Klubbmestre:*

**Daniel Kreutz Meling/Anna Sletsjøe**

*Norgesmesterskap (Norges-/Ungdomsmestre):*

*Senior (10):*

**Anna Sletsjøe/Hedda Øritsland/Mira Verås Larsen/Thea Røsten**, K4 200m, 500m og 1000m

**Gunnar Nydal Eide/Lucas Røsten/Syver Saksvik/Karl Anders Sletsjøe**, K4 200m

**Gunnar Nydal Eide/Lucas Røsten/Syver Saksvik/Mikkel Sjursen**, K4 500m

**Gunnar Nydal Eide/Lucas Røsten**, K2 200m

**Gunnar Nydal Eide**, K1 200m

**Anna Sletsjøe**, K1 5000m, kortbane og maraton

*Junior (2):*

**Mikkel Sjursen**, kortbane og maraton

*Medaljevinnere i NM/UM*

|  |  |  |  |  |
| --- | --- | --- | --- | --- |
|  ***(18 utøvere)*** | ***Gull (28)*** | ***Sølv (14)*** | ***Bronse (8)*** | ***Totalt (50)\**** |
| Anna Sletsjøe | 6 | 7 |  | 13 |
| Gunnar Nydal Eide | 4 | 1 | 2 | 7 |
| Hedda Øritsland | 3 | 4 | 2 | 9 |
| Lucas Røsten | 3 |  | 1 | 4 |
| Thea Røsten | 3 |  |  | 3 |
| Mira Verås Larsen | 3 |  |  | 3 |
| Mikkel Sjursen | 3 |  |  | 3 |
| Syver Saksvik | 2 | 1 | 1 | 4 |
| Karl Anders Sletsjøe | 1 |  | 1 | 2 |
| Marcus Bjørgan |  | 1 |  | 1 |
| Joakim Jin Kurthi |  |  | 1 | 1 |

(\*mange medaljer er tatt i samme båt, antall medaljebåter for Strand KK er 5-13-10, til sammen 28 medaljebåter)

*Nordisk Mesterskap (u16/u18/u21):*

*Gull:*

**Mikkel Sjursen**, K2 5000m og maraton (u18)

**Lucas Røsten**, K2 200m (u21)

*Sølv:*

**Syver Saksvik**, K4 1000m (u21)

**Mikkel Sjursen**, K2 1000m (u18)

**Marcus Bjørgan**, K4 1000m (u16)

*Bronse:*

**Lucas Røsten**, K2 200m mixed (u21)

**Mikkel Sjursen**, K1 5000m og K4 500m (u18)

*Internasjonalt:*

|  |  |  |  |
| --- | --- | --- | --- |
| VM, u23 | K2 500m | 4 | **Hedda Øritsland** |
| EM, junior | K2 Maraton | 6 | **Mikkel Sjursen** |
| World Games | K1 Maraton | 7 | **Anna Sletsjøe** |
| World Games | K1 Kortbane | 9 | **Anna Sletsjøe** |
| EM, junior | K1 Maraton | 10 | **Mikkel Sjursen** |
| EM, senior | K2 Maraton | 10 | **Syver Saksvik** |
| EM, senior | K1 5000m | 11 | **Hedda Øritsland** |
| VM, senior | K1 Kortbane | 12 | **Anna Sletsjøe** |
| VM, senior | K1 Maraton | 13 | **Anna Sletsjøe** |
| EM, senior | K1 500m | 13 | **Hedda Øritsland** |
| EM, u23 | K1 Maraton | 15 | **Syver Saksvik** |
| VM, u23 | K1 500m | 15 | **Hedda Øritsland** |
| EM, senior | K2 500m | 15 | **Anna Sletsjøe** |